Dipatlisiso ka dipalopalo tsa batho di oketsa tsela e re tlhaloganyang Dikwalo Tsa Bokeresete Tsa Segerika ka yone. Ka sekai, fa re bala ka taelo e Jesu a neng a e naya balatedi ba gagwe ya go ‘dira batho ba ditšhaba tsotlhe barutwa’ re ka nna ra ipotsa gore ‘Tiro eo ya go rera e ne e le e kana kang?’ (Mathaio 28:19) Ke batho ba le kae ba ba neng ba le mo Pusong ya Roma mo lekgolong la ntlha la dingwaga? Bangwe ba fopholetsa gore palo ya batho e ne e le go tloga ka dimilione di le 50 go ya go di le 60. Fa go le jalo, bareri bao ba pele ba Bakeresete ba ne ba na le tiro e kgolo! KWA nageng nngwe kwa Asia, setlhopha sa batho se keteka moletlo o o tlotlomatsang meya. Moletlo o fitlha kwa setlhoeng fa go tlhophiwa basadi ba babedi gore ba dire ditiro tse di supang gore ba na le meya. Matlho a bone a nna masweu mme ba simolola go roroma e kete ba tlabotswe ke motlakase.